el el el el el el el el el el el el el el el el el el el de el el el el sv el el en es el en el es el el el el el el el el el el el el el en en el tr en en en en el el en es en el el el el el el el el el el el el
Ο Πόπλιος Σεπτίμιος Γέτας, λατιν.: Publius Septimius Geta (π. 110 - 171) [1] ήταν πατέρας του Αυτοκράτορα Λεύκιου Σεπτίμιου Σεβήρου, πεθερός της Ιουλίας Δόμνας και πάππος των Αυτοκρατόρων Καρακάλλα και Γέτα. Εκτός από τις αναφορές στην Ιστορία των Αυγούστων, ο Π. Σεπτίμιος Γέτας είναι γνωστός από πολλές επιγραφές, δύο από τις οποίες βρέθηκαν στη Μεγάλη Λέπτιδα της Αφρικής (ανατολικά της Τρίπολης, στη σύγχρονη Λιβύη). [2]
Πόπλιος Σεπτίμιος Γέτα (πατέρας του Σεπτίμιου Σεβήρου)
Lucius Septimius Severus και Vitoria
Ο Σ. Γέτας προήρχετο από την Καρχηδόνα. [3] Η οικογένειά του ήταν του τόπου, πλούσια και διακεκριμένη στη Leptis Magna, μία εξέχουσα πόλη της αρχαίας επικράτειας της Καρχηδόνας, που είχε ιδρυθεί από τους Φοίνικες. Ο πατέρας του Λεύκιος Σεπτίμιος Σεβήρος (π. 70 - 110) ήταν sufes και έπαρχος, όταν η Λέπτις έγινε colonia (αποικία) και στους κατοίκους του χορηγήθηκε το δικαίωμα του Ρωμαίου πολίτη από τον Τραϊανό. Ο Λεύκιος ήταν στην πρώτη duumvir (δυανδρία) κυβερνητών της νέας αποικίας (IRT 412). Είναι πιθανότατα ο πλούσιος ιππέας, που τιμάται ιδιαίτερα από τον ποιητή της δυναστείας των Φλαβίων Φλάβιο Στάτιο (Silvae 4.5, 4. praef.). Οι παππούδες του Γέτα ήταν ο Μάρκος Σεπτίμιος Άπερ (γενν. π. 35) και η Οκταβία [4] Ο Γέτα είχε επίσης μία αδελφή με το όνομα Σεπτιμία Πόλλα, η οποία προφανώς δεν παντρεύτηκε ποτέ. Ο Γέτα τίμησε τη μνήμη της με ένα αργυρό άγαλμα. [5]
Ενώ ο Γέτα φαίνεται ότι δεν κατείχε πολιτικά αξιώματα, τοπικά ή αυτοκρατορικά, άλλα μέλη της οικογένειάς του διακρίθηκαν. Είχε δύο εξαδέλφια, που υπηρέτησαν ως ύπατοι υπό τον Ρωμαίο Αυτοκράτορα Αντωνίνο Πίο: ο Γάιος Σεπτίμιος Σεβήρος, αντικαταστάτης ύπατος το 160 και ο Πόπλιος Σεπτίμιος Άμπερ, αντικαταστάτης ύπατος τον Ιούλιο του 153. [6] Ένας άλλος συγγενής του ήταν ο Γάιος Σεπτίμιος Σεβήρος Απερ αντικαταστάτης ύπατος το 207. [5]
Απεβίωσε αφού ο γιος του Σεπτίμιος Σεβήρος είχε επιτύχει την τάξη του quaestor (ταμία) και επρόκειτο να ξεκινήσει για τη Bαιτική να υπηρετήσει ως ανθύπατος, δηλαδή το 171. Ο Σεπτίμιος Σεβήρος αναγκάστηκε να επιστρέψει στην Αφρική, για να διευθετήσει τις υποθέσεις του πατέρα του. [7]
Ο Γέτα νυμφεύτηκε τη Φουλβία Πία (π. 125 - π. 198), μία γυναίκα ρωμαϊκής καταγωγής, που ανήκε στο γένος Φουλβίων, μία ιταλική οικογένεια πατρικίων, που καταγόταν από το Τούσκουλο . [8]
↑ Platnauer, Maurice, The life and reign of the Roman emperor Lucius Septimius Severus
↑ Historia Augusta, "Severus", 1.2; 2.3. A.R. Birley, Septimius Severus: The African Emperor, revised edition (New Haven: Yale University, 1988), pp. 215, 218
↑ Barrett, Anthony A. (22 Απριλίου 2009). Lives of the Caesars (στα Αγγλικά). John Wiley & Sons. σελ. 206. ISBN 978-1-4443-0296-7. Ανακτήθηκε στις 7 Νοεμβρίου 2020.
↑ Birley, Septimius Severus, pp. 218f
↑ 5,0 5,1 Birley, Septimius Severus, p. 214
↑ Birley, Septimius Severus, pp. 214, 219
↑ Historia Augusta, 2.3; translated in Anthony Birley, Lives of the Later Caesars (Hammondsworth: Penguin, 1976), pp. 202f
↑ Adam, Alexander, Classical biography,Google eBook, p.182: FULVIUS, the name of a "gens" which originally came from Tusculum (Cic. Planc. 8)